ایراندا ۱۸ آلمان توریستی داشییان آوتوبوسون قزایا اوغراماسی نتیجهسینده ان آزی ۲ نفر اؤلوب، ۱۷ نفر یارالانیب. حادثه مایین ۱-ی آخشام ساعتلاریندا ایرانین فارس ایالتینین سعادت آباد شهرینه یاخین منطقهده باش وئریب.
آخار. آز خبر وئریر کی، اولایلا باغلی ژورنالیستلره آچیقلاما وئرهن فارس ایالتینین یول پلیسینین رییسی احمد احمدی تهراندان شیرازا یولا دوشن آوتوبوسون یولدان چیخاراق آشماسینا سبب کیمی یوکسک سرعت و یولون یاغینتیلار نتیجهسینده سوروشکنلی اولماسینی گؤستریب.
«حادثه یئرینه ۱۰ تعجیلی طببی یاردیم ماشینی و بیر هلیکوپتر جلب اولونوب. یارالیلاردان ۱۶-سی یاخینلیقداکی مرودشت خسته خاناسینا، صحتی آغیر اولان دیگر بیر یارالی توریست ایسه هلیکوپترله شیرازین رجایی خسته خاناسینا چاتدیریلیب»، - احمدی دئییب.
معلوماتدا بیلدیریلیر کی، یارالیلار آراسیندا اولان آوتوبوسون سوروجوسو و توریستلرین بلدچیسی ایران وطنداشلاریدیر.
azb_Arab azb_Arab azb_Arab azb_Arab